2018. december 10.

**MEGÚJULT ORVOSI RENDELŐ VÁRJA A KARDOSIAKAT**

**Lezárult Kardos Község Önkormányzatának "Orvosi rendelő kialakítása funkcióját vesztett önkormányzati épületben Kardos településen" című pályázata, melynek keretében 30,8 millió Ft vissza nem térítendő támogatásban részesült a település az európai uniós forrásnak köszönhetően.**

A Széchenyi 2020 program keretében megvalósuló projekt zárórendezvényére 2018. november 30-án került sor. A fejlesztés eredményeként az orvosi rendelőnek helyet biztosító épület teljes külső és belső felújításon ment keresztül, eszközparkja is megújult. Megtörtént az ingatlan teljes akadálymentesítése, ácsszerkezet, tetőhéjazat és külső nyílászárók cseréje. A vízellátó és a szennyvízelvezető rendszer felújításra került, a jövőben a beépített kondenzációs kazán biztosítja az épület fűtését. A működési költségek csökkentése érdekében, villamos hálózatra kapcsolt polikristályos napelemes rendszer telepítése is megtörtént. Így az egészségügyi szolgáltatásokat egy modern, jól felszerelt rendelőben veheti igénybe a lakosság.

Az egészségügyi infrastrukturális fejlesztés az ellátott lakosság egészségben eltöltött életéveinek növekedését, a betegségek megelőzést és korai felismerését, ezáltal az életminőség javítását segítik elő. A beruházásnak köszönhetően az egészségügyi ellátó rendszer infrastruktúrája területileg kiegyenlítettebbé válik.

*További információ kérhető:*

*Brlás János, polgármester*

*Kardos Község Önkormányzata*

*Elérhetőség: kardos@szarvasnet.hu*